El 26 de juny de 1944 les tropes del front van capturar Mogilev. El 4 de juliol, el 2n Bielorús hagué d'encarregar-se d'escombrar les restes del IV Exèrcit alemany (del Grup d'Exèrcits Centre), a les ordres del General von Tippelskirch, així com les restes del IX Exèrcit alemany en una gran bossa situada al sud-est de Minsk. Al novembre de 1944, el Mariscal Konstantín Rokossovski va ser nomenat comandant del Front tot just abans de començar les seves dues grans ofensives de la II Guerra Mundial. Com a part d'un atac massiu realitzat per 4 Fronts el 14 de gener de 1945, el 2n Bielorús atacà Prússia i Pomerània. El 9 d'abril de 1945 Königsberg finalment caigué en mans de l'Exèrcit Roig. Això alliberà al 2n Bielorús per dirigir-se més a l'oest, fins al riu Oder. Durant les dues primeres setmanes d'abril, els soviètics van realitzar el redesplegament més ràpid de la guerra. El Mariscal Júkov concentrà el seu 1r Front de Bielorússia, que havia estat desplegat al riu Oder entre Frankfurt i i el Bàltic, cap a una zona davant dels Turons de Seelow. El 2n Bielorús es desplaça cap a les posicions que el 1r Bielorús havia deixat buides al nord dels turons. Mentre que aquest moviment tenia lloc, restes del II Exèrcit que havien quedat embotellades a una bossa prop de Danzig van aconseguir escapar a través de l'Oder.